樓氏

樓係一個姓，係中國第269個最常見嘅姓。樓氏總人口大約有22萬人，冇列入古典典籍《百家姓》入面。

人口
2008年為止，大約有22萬人姓樓，係中國總人口嘅0.018%，所以佢做咗中國第269最常見嘅姓氏。樓氏人口嘅分佈好唔平均，主要喺中國東部沿海嘅浙江省，重有上海市、廣西壯族自治區同埋江西省。喺宋朝嗰陣，有大約7萬人姓樓，而浙江已經有好大嘅樓氏人口。蒙古入侵中國同埋元朝好短暫嘅統治之後，去到明朝，樓氏人口降到去3萬2000人，主要分佈喺浙江。

起源
根據傳統，樓氏主要有兩個來源：

周朝嘅杞國。東樓公被周武王封做杞公，繼承人係西樓公，後來杞國搬去山東，被楚惠王消滅。東樓公同西樓公嘅某尐後人改咗自己個姓做樓。
春秋時期嘅晉國。

後來
鮮卑族統治嘅北魏時期，孝文帝做咗一個激烈嘅漢化政策，下令人民改漢姓。鮮卑族嘅蓋樓氏同賀樓氏改姓樓。

名人
樓緩：戰國時期使者、秦國丞相
樓玄：東吳官員
樓鑰：南宋詩人
樓繼偉：中華人民共和國財政部部長、前貴州省副省長
樓南光：香港藝人
樓學賢：台灣藝人
樓雲：中國體操運動員，奧運冠軍

中文姓氏‎